དེ་ལྟར་དགེ་ཕྲུག་དེ་སྔ་དྲོ་ཉི་མ་ཤར་ཙམ་ནས་ཤ་ཉོ་རུ་ཐོན།གོམ་པ་བརྒྱབ་ནས་མགྱོགས་པོར་བསྐྱོད་པས་དཔྲལ་བ་ནས་རྔུལ་ཆུའི་ཐིགས་པ་དང་བཅས་ལྷ་ས་ཁྲོམ་གཟིག་ཁང་ལ་སླེབས།ཤ་འཚོང་མཁན་ཨ་མ་ལགས་ཤིག་ཡོད་པ་དེའི་འཁྲིས་སུ་སོང་ནས་རྒན་ལགས་ཀྱིས་གསུངས་པ་ལྟར་ཤ་ཉོས།འོན་ཀྱང་།ཤ་འཚོང་མཁན་དེས་ཤ་རྒྱ་ཚད་ལོན་པ་མ་སྤྲད་སྟབས།དགེ་ཕྲུག་དེས།མགྲིན་པ་བསང་ཙམ་དང་གློ་བསང་བརྒྱབ་ཙམ་བྱས་ཏེ་མི་འདོད་པའི་རྣམ་འགྱུར་ཞིག་དང་ལྷན།ཚོང་དཔོན་ཨ་མ་ལགས།ཤ་ཏོག་ཙམ་ཉུང་དྲགས་འདུག་པས་ཞེས་ལྕེ་སྣར་ཙམ་དང་མགོ་ལ་ལག་པས་ཕུར་ཙམ་བྱས་ནས་བཤད།ཚོང་དཔོན་རྒན་མོ་དེས་འདོད་ལ་མ་འདོད་ཀྱིས་ཤ་ཏོག་ཙམ་སྣོན་པ་བརྒྱབ་ནས་སྤྲད།དགེ་ཕྲུག་དེར་དེས་ཀྱང་ཉུང་དྲགས་པའི་ཚོར་སྣང་བྱུང་སྟེ།ཚོང་དཔོན་ཨ་མ་ལགས།ཤ་ཏོག་ཙམ་ཉུང་དྲགས་འདུག་པས་ཞེས་སྔར་བཞིན་བཤད་པས།ཚོང་དཔོན་ཨ་མ་དེས་ཀྱང་སྔར་བཞིན་ཤ་ཏོག་ཙམ་སྣོན་པར་སྤྲད།དེས་ཀྱང་ད་དུང་དགེ་ཕྲུག་དེའི་ཡིད་མ་རངས་པས།ཚོང་དཔོན་ཨ་མ་ལགས།ཤ་ཏོག་ཙམ་ཉུང་དྲགས་འདུག་པས་ཞེས་ད་དུང་ཤ་ཉུང་དྲགས་ཡོད་པའི་སྐོར་བཤད།